proxectonos/corpus_dominio_legal_administrativo_tmp huggingface dataset:
29/01/2013 | Administración LocalMunicipal
Santiago de Compostela
Secretaría Xeral
Baixas de oficio no padrón municipal

O Alcalde do Concello de Santiago con 27.11.2012, dictou o seguinte Decreto núm.6393.2012 “No uso das facultades que me confire o artigo 124.4 da Lei 7/1985, de 2 de abril, reguladora das Bases de Réxime Local e segundo consta na Resolución do 9 de abril de 1997, da subsecretaría, pola que se dispón a publicación da Resolución do 1 de abril da Presidenta do Instituto Nacional de Estatística e do director xeral de Cooperación Territorial, no seu apartado II, ditan instrucións técnicas aos Concellos sobre a xestión e revisión do padrón municipal. Seguindo estas directrices, foi notificada a Vde. e non obtendo resposta polo interesado/a na formalización da súa confirmación de residencia. Declarar que a inscrición padroal caduca na data que se especifica a continuación, polo que se acorda a baixa no Padrón municipal de habitantes deste Concello das persoas que relaciono seguidamente, sendo a data de caducidade a correspondente á notificación, ou ben, na data de publicación do presente Decreto no Boletín Oficial da Provincial, tal e como establece a Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.1 CORBALAN BEDARONA, IULIA ALEXANDRA MARTINEZ 11/01/2011 30/01/2013 2 PITERA MICHI, DIETER 05/09/1950 26.01.2013 Notifíquese a resolución aos interesados polos procedementos legalmente establecidos. No suposto de non poder notificar a resolución publicarase no BOP. Contra a presente resolución que pon fin a vía administrativa, poderá interpoñer os recursos seguintes: Con carácter potestativo, o recurso de reposición ante o mesmo órgano que ditou este acordo, no prazo de un mes contado dende o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo, será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses contados a partir dende o día seguinte o da notificación do presente acordo, na forma prevista na lexislación de dita xurisdición contencioso-administrativa. Interpoñer calquera outro recurso que estime procedente”. O que se lle notifica para os efectos oportunos. Santiago de 14 de xaneiro de 2013 A primeira tenienta de Dto do Asdo.: Reyes Leis
29/01/2013 | Administración LocalMunicipal
Arzúa
Licenza apertura albergue turístico

Tramitándose expediente a instancia de Dona Mª Teresa López Codesido, sobre solicitude de licenza de apertura de albergue turístico, en edificio sinalado co número 107 da rúa Lugo e 10 da rúa Do Castro, desta localidade. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, as persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 16 de xaneiro de 2013 O alcalde Asdo.: José Luís García López
29/01/2013 | Administración LocalMunicipal
Val do Dubra
Aprobación padrón fiscal

A Xunta de Goberno local deste Concello, na sesión do día 10 de xaneiro de 2013 aprobóu o padrón de auga, lixo, sumidoiros correspondente ao 4º trimestre do exercicio 2012 que ascende á cantidade total de: 27.593,09 € (20.085,15 € (auga), 1.469,03 € (sumidoiros), 6.038,91 € (depuración)). Este acordo queda exposto ao público o dito padrón polo prazo dun mes, contados a partir da publicación do anuncio no Boletín Oficial da Provincia e no taboleiro de edictos, cos efectos de notificación colectiva das liquidacións conforme ao artigo 102.3 da Lei 58/2003, do 17 de decembro, xeral tributaria, para exame polos interesados e presentación contra el e ante a Xunta do Goberno Local do recurso de reposición (segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor recurso contencioso-administrativo, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. Val do Dubra, 22 de xaneiro de 2013 O alcalde Ramón Camilo Varela Mariño
29/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Conservación da Natureza
Información pública

ANUNCIO Por esta Xefatura Territorial e a instancia da Sociedade Deportiva de Cazadores “San Martín de Rodís”, con domicilio social a efectos de notificación no lugar de Campo da Feira, n.° 1 baixo, Rodís, 15186 Cerceda, instrúese expediente para a SEGREGACIÓN de 2.002,4384 hectáreas pertencentes ao tecor “Cerceda”, C-10.152, na parroquia de San Martín de Rodís (concello de Cerceda), e DECLARACIÓN dun novo tecor societario sobre 2.472,39 hectáreas nesta mesma parroquia. O que se fai público para xeral coñecemento, sinalándose o prazo de dous meses contado a partir do día seguinte á publicación do presente anuncio, para que as entidades e persoas que se consideren afectadas examinen o expediente que estará a súa disposición no Servizo de Conservación da Natureza, Edif. Adtvo. Monelos, 5.ª planta, r/ Vicente Ferrer n.° 2 - A Coruña, e donde poderán ver as características da SEGREGACIÓN e DECLARACIÓN e presentar durante o mesmo prazo as alegacións que puideran estimar convenientes ao respecto. A Coruña, 10 de xaneiro de 2013. O XEFE TERRITORIAL DA CONSELLERÍA DE MEDIO AMBIENTE, TERRITORIO E INFRAESTRUTURAS Drame Tardaguila Gispert Sauch
29/01/2013 | Administración LocalMunicipal
Vimianzo
Resolución da Alcaldía núm.: 69. Asunto: baixa de estranxeiro non comunitario sen autorización de residencia permanente por non renovar a súa inscrición padroal. Data: 17/01/2013

As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ó procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselle escrito da Alcaldía onde se lle comunicou que debía presentar a solicitude para renovar a súa inscrición padroal ó estranxeiro non comunitario sen autorización de residencia permanente, empadroado neste municipio. Este escrito non puido notificarse por mor de non atoparse o afectado no enderezo que consta na inscrición do padrón municipal de habitantes. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a caducidade de ditas inscricións, no caso de non levarse a cabo as renovacións. Este estranxeiro, ó que non foi posible entregar o referido escrito, no presentou solicitude para renovar a súa inscrición padroal como esixe a referida Lei. Visto canto antecede, a Alcaldía RESOLVE: Primeiro.- Dar de baixa no padrón municipal de habitantes ó estranxeiro non comunitarios sen autorización de residencia permanente, que se relaciona, xa que non renovou a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.- Proceder á publicación desta resolución no boletín oficial da provincia, para o coñecemento do afectado, xa que non puido ser notificado no enderezo que constan na súa inscrición padroal. Así o manda e asina o Sr. Alcalde en Vimianzo, do que eu, secretaria, dou fe. O Alcalde A Secretaria Manuel Antelo Pazos María Cristina Varela García
29/01/2013 | Administración LocalMunicipal
Santiago de Compostela
Secretaría Xeral
Baixas de oficio no padrón municipal

O Alcalde do Concello de Santiago con 26.11.2012, dictou o seguinte Decreto núm.6348.2012 “No uso das facultades que me confire o artigo 124.4 da Lei 7/1985, de 2 de abril, reguladora das Bases de Réxime Local e segundo consta na Resolución do 9 de abril de 1997, da subsecretaría, pola que se dispón a publicación da Resolución do 1 de abril da Presidenta do Instituto Nacional de Estatística e do director xeral de Cooperación Territorial, no seu apartado II, ditan instrucións técnicas aos Concellos sobre a xestión e revisión do padrón municipal. Seguindo estas directrices, foi notificada a Vde. e non obtendo resposta polo interesado/a na formalización da súa confirmación de residencia. Declarar que a inscrición padroal caduca na data que se especifica a continuación, polo que se acorda a baixa no Padrón municipal de habitantes deste Concello das persoas que relaciono seguidamente, sendo a data de caducidade a correspondente á notificación, ou ben, na data de publicación do presente Decreto no Boletín Oficial da Provincial, tal e como establece a Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.1 DEL BURGO, SILVIA MARINA EL BOUZEKRAOUI 28/08/1958 04/09/2012 2 MOISUC LEMJAAFAR, ELENA AMPARO 19/01/1966 30/08/2012 3 METRASS D’POSTILS UBA, LUIS CELSO 07/07/1982 28/08/2012 4 CORDOBES MISLATA, DENIS CRISTIAN DOLORES MATILDE 17/06/1987 08/09/2012 Notifíquese a resolución aos interesados polos procedementos legalmente establecidos. No suposto de non poder notificar a resolución publicarase no BOP. Contra a presente resolución que pon fin a vía administrativa, poderá interpoñer os recursos seguintes: Con carácter potestativo, o recurso de reposición ante o mesmo órgano que ditou este acordo, no prazo de un mes contado dende o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo, será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses contados a partir dende o día seguinte o da notificación do presente acordo, na forma prevista na lexislación de dita xurisdición contencioso-administrativa. Interpoñer calquera outro recurso que estime procedente”. O que se lle notifica para os efectos oportunos. Santiago de 14 de xaneiro de 2013 A primeira tenienta de Dto do Asdo.: Reyes Leis
29/01/2013 | Administración LocalMunicipal
Arteixo
Contratación, Bens e Patrimonio
Publicación das adxudicacións do ano 2012

Dª María José Riveiro Martínez, Concelleira de Servizos Económicos do Concello de Arteixo, formula a seguinte En cumprimento do artigo 154 da TRLCSP 3/11 proponse a adopción do seguinte: PRIMEIRO: Publicar no Boletín Oficial da Provincia a adxudicación e formalización dos seguintes contratos durante o ano 2012. SEGUNDO: Facultar a Concelleira de Servizos Económicos tan amplamente como sexa necesario para a execución de todo o relacionado co presente acordo. Arteixo, 08 de xaneiro de 2013 Asdo.- María José Riveiro Martínez CONCELLEIRA DE SERVIZOS ECONÓMICOS Por delegación, Decreto nº 143/2012
29/01/2013 | Administración LocalMunicipal
Betanzos
Licitación da obra “Acondicionamento e pavimentación de camiños de acceso a núcleos das parroquias San Martín de Bravío, San Estevo de Piadela e outros”

ANUNCIO DE LICITACION 1.–Entidade adxudicadora. a) Organismo: Concello de Betanzos. b) Dependencia que tramita o expediente: Negociado de Contratación.2.–Obxceto do contrato. a) Descrición do obxecto: acondicionamento e pavimentación de camiños de acceso a núcleos das parroquias de S. Matín de Bravío, S. Estevo de Piadela e outros”. 3.–Tramitación, procedimiento e forma de adxudicación. a) Tramitación: urxente. b) Forma: procedemento aberto cun único criterio de valoración: factor prezo.4.–Presuposto base de licitación (21%, IVE incluído): 32.533,73 €. 5.–Garantías. Provisional: non se esixe. Definitiva: 5% do prezo de adxudicación, sen IVE.6.–Obtención de información e documentación. a) Entidade: Concello de Betanzos, PERFIL DO CONTRATANTE (www.betanzos.net). b) Dirección: praza de Galicia, n.º 1. c) Localidade e código postal: Betanzos - 15300. d) Teléfono 981-776525. e) Data límite de obtención de documentos e información: ata as 12.00 do último día de presentación de proposicións.7.–Presentación das ofertas. a) Data límite de presentación: 13 días naturais, contados a partir do día seguinte da publicación deste anuncio no BOLETÍN OFICIAL DA PROVINCIA, finalizando o prazo ás 13.00 horas. b) Documentación a presentar: a que consta no prego de condicións administrativas e técnicas. c) Lugar de presentación: praza de Galicia, n.º 1 (edificio Liceo), Betanzos - 15300. d) Prazo durante o que o licitador estará obrigado a mantener a súa oferta: 3 meses.8.–Apertura das ofertas. a) Entidade: Concello de Betanzos (Negociado de Contratación) b) Dirección: Praza da Galica n.º 1, (edificio Liceo), 15300 Betanzos d) Data: a que se especifique no PERFIL DO CONTRATANTE. E) Hora: 12 horas. Betanzos, 21 de xaneiro de 2013. O ALCALDE-PRESIDENTE Asdo.: José Ramón García Vázquez
29/01/2013 | Administración LocalMunicipal
Arteixo
Contratación, Bens e Patrimonio
Corrección de erros Construcción do Centro Sociocultural de Meicende

Ref.: PSC/aeb/13 Dacordo co establecido no art.105.2 da Lei 30/92, que habilita ás Administracións Públicas a corrixir de oficio os erros nos seus actos, dase conta de que no Prego de contratación da obra “Centro Social de Meicende” no apartado de criterios de valoración apréciase, en canto á redución de prazos, unha discrepancia en diferentes parte do prego, debendo sumar o total da puntuación 100 e correspondendo 15 puntos polo apartado de redución de prazo. Procédese á corrección e a súa publicación no perfil do contratante e no BOP, mantendo o prazo de licitación, dado que se trata dun erro material facilmente detectable na lectura do prego. Arteixo, 21 de xaneiro de 2013 Por delegación, Decreto nº: 143/2012 Asdo.: María José Riveiro Martínez CONCELLEIRA DE SERVIZOS ECONÓMICOS
29/01/2013 | Administración LocalMunicipal
Santiago de Compostela
Secretaría Xeral
Baixas de oficio no padrón municipal

O Alcalde do Concello de Santiago con 26.11.2012, dictou o seguinte Decreto núm.6345.2012 “No uso das facultades que me confire o artigo 124.4 da Lei 7/1985, de 2 de abril, reguladora das Bases de Réxime Local e segundo consta na Resolución do 9 de abril de 1997, da subsecretaría, pola que se dispón a publicación da Resolución do 1 de abril da Presidenta do Instituto Nacional de Estatística e do director xeral de Cooperación Territorial, no seu apartado II, ditan instrucións técnicas aos Concellos sobre a xestión e revisión do padrón municipal. Seguindo estas directrices, foi notificada a Vde. e non obtendo resposta polo interesado/a na formalización da súa confirmación de residencia. Declarar que a inscrición padroal caduca na data que se especifica a continuación, polo que se acorda a baixa no Padrón municipal de habitantes deste Concello das persoas que relaciono seguidamente, sendo a data de caducidade a correspondente á notificación, ou ben, na data de publicación do presente Decreto no Boletín Oficial da Provincial, tal e como establece a Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. Notifíquese a resolución aos interesados polos procedementos legalmente establecidos. No suposto de non poder notificar a resolución publicarase no BOP. Contra a presente resolución que pon fin a vía administrativa, poderá interpoñer os recursos seguintes: Con carácter potestativo, o recurso de reposición ante o mesmo órgano que ditou este acordo, no prazo de un mes contado dende o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro. Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, reguladora da xurisdición contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo, será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto. Interpoñer directamente recurso contencioso-administrativo no prazo de dous meses contados a partir dende o día seguinte o da notificación do presente acordo, na forma prevista na lexislación de dita xurisdición contencioso-administrativa. Interpoñer calquera outro recurso que estime procedente”. O que se lle notifica para os efectos oportunos. Santiago de 14 de xaneiro de 2013 A primeira tenienta de Dto do Asdo.: Reyes Leis
29/01/2013 | Administración LocalMunicipal
Sada
Alcaldía
Decreto número 45/2013

ANUNCIO Decreto núm.45/2013 Coa data do 11 de xaneiro de 2013 o Sr. alcalde deste Concello ditou a seguinte resolución: “Decreto n.º 45.- En uso das atribucións que me confiren os artigos 21 e 23 da Lei 7/1985, do 2 de abril, vistos os artigos 29 do Regulamento orgánico municipal e 43 e 44 do Regulamento aprobado por Real decreto 2.568/1986, do 28 de novembro, RESOLVO: 1.º.–Nomear concelleiro delegado dos servizos de medio ambiente, parques e xardíns ao concelleiro D. José Ángel Agra Gómez, a quen lle corresponderá o exercicio de todas as atribucións delegables da Alcaldía relativas aos servizos co-rrespondentes e comprenderá tanto as facultades de dirección como as de xestión, agás a de emitir actos administrativos que afecten a terceiros; delegación que se entende feita sen prexuízo das delegacións efectuadas por esta Alcaldía na Xunta de Goberno.2.º.–Esta resolución, que requirirá para a súa eficacia a aceptación do concelleiro nomeado, producirá efectos a partir do día seguinte ao desta data, notificarase ao designado, publicarase no Boletín Oficial da Provincia e no taboleiro de edictos e será comunicada ao Pleno na primeira sesión que dito órgano celebre”. Sada, 14 de xaneiro de 2013. O alcalde Asdo.: Ernesto Anido Varela
29/01/2013 | Administración LocalMunicipal
Cedeira
Aprobación do padrón de aboados correspondente ó 4º trimestre de 2012 polo suministro de auga e sumidoiros do Concello de Cedeira

Mediante o acordo da Xunta de Gobierno Local de data 16.01.2013 aprobouse o padrón de aboados correspondente ó 4º trimestre de 2012 polo suministro de auga e sumidoiros por un total xeral de contratos de 3.830 e un importe total de 146.718,29 €. O que se publica coa finalidade de que as persoas e entidades interesadas poidan presentar as reclamacións que xulguen oportunas no prazo de quince días desde a publicación deste anuncio no Boletín Oficial da Provincia. Cedeira, 16 de xaneiro de 2013 O Alcalde, Leopoldo Rubido Ramonde
09/01/2013 | Administración LocalMunicipal
Fene
Secretaría
Bombeo San Valentín

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen. - Solicitante: CONCELLO DE FENE. - Domicilio Social: AVD. DO CONCELLO S/N, 15500 A CORUÑA. - Título: C. S E C. T. 100 KVA PARA BOMBEO SAN VALENTIN. - Situación: AVD. DO MAR, 40, FENE - Características Técnicas: C. S. E C. T. DE 100 KVA EN CASETA PREFABRICADA PARA BOMBEO DE AUGA EN SAN VALENTÍN, FENE. Todas aquelas persoas ou entidades que se consideren afectadas poderán examinar o proxecto e/ou presentar as súas alegacións neste xefatura territorial, situada no Edificio Administrativo de Monelos, rúa Vicente Ferrer, 2, 1º andar, 15071 A Coruña, no prazo de vinte días, contados a partir do día seguinte á publicación, artigos 48 e 86 da Lei 30/1992, do 26 de novembro, do réxime xurídico das administración públicas e do procedemento administrativo común, modificada pola Lei 4/1999, do 13 de xaneiro. A Coruña, 29 de novembro de 2012 A xefa territorial Susana Vázquez Romero
09/01/2013 | Administración LocalMunicipal
Porto do Son
Convocatoria pública para a elección de xuíz de paz substituto

Por medio do presente, faise público que o Pleno da Corporación do Concello de Porto do Son, na sesión ordinaria de data de 27 de decembro de 2012 aprobou a cprobar a convocatoria pública para cubrir a vacante de Xuíz de Paz substituto do municipio de Porto do Son e as bases que han de rexer o procedemento para a súa elección e que a seguir se detallan: As persoas interesadas poderán presentar as instancias no Rexistro do Concello de Porto do Son, durante o prazo de 15 días hábiles, contados a partir do seguinte ao da publicación da convocatoria pública no Boletín Oficial da Provincia da Coruña. A convocatoria publicarase igualmente, mediante edictos, no taboleiro de anuncios do Concello, no Xulgado de Primeira Instancia e Instrucción de Noia, no propio Xulgado de Paz e nun dos diarios de maior circulación da Provincia. Para poder concorrer precísanse os seguintes requisitos: a) Ser español. b) Ser maior de idade. c) Non estar incurso nalgunha das causas de incapacidade, incompatibilidade ou prohibicións recollidas na Lei orgánica 6/1985, do 1 de xullo, do Poder Xudicial, concretamente nos seus artigos 303 e 389 e ss. Están incapacitados os impedidos física ou psíquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dicte auto de sobreseimento, e os que non estean en pleno exercicio dos seus dereitos civís. Os interesados deberán achegar coa solicitude a seguinte documentación: a) Certificación de nacemento ou fotocopia autentificada do documento nacional de identidade. b) Declaración responsable na que se faga constar os seguintes extremos: - Que é español, maior de idade e non se atopa impedido física ou psiquicamente para a función xudicial. - Que non foi condeado por delito doloso ou, no seu caso, que se conqueriu a rehabilitación - Que non se atopa procesado ou inculpado por delito doloso - Que se atopa en pleno exercizo dos seus dereitos civís. c) Xustificación de méritos que alegue o solicitante para o nomeamento. Transcorrido o prazo para a presentación de solicitudes, o Pleno do Concello procederá á elección do Xuíz de Paz substituto entre as persoas que, solicitándoo, reúnan as condicións legalmente establecidas. O acordo adoptarase co voto favorable da maioría absoluta dos membros da Corporación. De non presentarse solicitudes, o Pleno do Concello elixirá libremente. O acordo do Concello será remitido ao Xuíz de primeira instancia e instrución do partido, que o elevará á Sala de Goberno do Tribunal Superior de Xustiza de Galicia. O nomeamento do Xuíz de Paz Titular será efectuado pola Sala de Goberno do Tribunal Superior de Xustiza de Galicia, por un período de catro anos”. Porto do Son, 2 de xaneiro de 2013. O Alcalde- Presidente, Asdo. José Luis Oujo Pouso.
09/01/2013 | Administración LocalMunicipal
Boimorto
Delegación de funcións da Alcaldía no segunto tenente de alcalde

O Sr. Alcalde do Concello de Boimorto, con data 02.01.2013, dictou o decreto que deseguido se transcribe: - Decreto nº. 1/2013.- Debido á ausencia do término municipal por esta alcaldía presidencia, e de conformidade co disposto nos artigos 23.3 da Lei 7/1985, de 2 de abril, reguladora das bases do réxime Local e 44, 47 e 48 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, e 13 da Lei 30/1992 de réxime xurídico das administracións públicas e do procedemento administrativo común pola presente RESOLVO: PRIMEIRO.- Delegar no Gianpiero Tagle Ruth Concello de Boimorto, D. Ricardo Hernan Rafael Juan Mendo Urruela, ao encontrarse ausente igualmente o primeiro Tenente de Alcalde, a totalidade das funcións da Alcaldía, dos días 3 ao 6 de xaneiro do presente ano ambos incluídos. SEGUNDO.- O presente Decreto surtirá efectos a partires do día 3 de xaneiro incluído, sen prexuizo da súa publicación no Boletín Oficial da Provincia, debendo dar conta ó Pleno na primeira sesión que éste celebre.” Boimorto, 2 de xaneiro de 2013 O alcalde Asdo.- José Ignacio Portos Vázquez
09/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.31120 Maria Esther Vidal Rodríguez (Ribeira)

Adrian Joel Berjillos Baumgarten, con DNI XXXXXXXXX, solicita de Augas de Galicia unha concesión de augas públicas coas seguintes características: As características do aproveitamento son: SOLICITANTE: Adrian Joel Berjillos Baumgarten CAUDAL: 0,06 litros/segundo DESTINO: a rega das parcelas 676, 673, 674 e 675 do polígono 42 ORIXE: pozo na parcela 676 de referencia catastral 15074A042006760000KE LUGAR: Gándara PARROQUIA: Oleiros (San Mariño) CONCELLO: Ribeira (A Coruña) As instalacións do aproveitamento, xa feitas e en uso, consisten na captación de auga subterránea mediante un pozo artesán de 8 m de profundidade e de máis de 30 anos de antigüidade, situado na parcela 676 do polígono 42 no paraxe de Algobada, propiedade da solicitante. A auga impulsase por medio dunha bomba de 2 cv de potencia e condúcese a través dunha canalización principal feita con tubo de 36 mm de diámetro e de 60 m de lonxitude para a rega nos invernadoiros situados nesta parcela mediante outra canalización secundaria, de 40 mm de diámetro e de 60 m de lonxitude, e da que se distribúe a auga por goteo, por medio doutra canalización terciaria formada por 70 unidades de tubo de 16 mm de diámetro e de 20 m de lonxitude cada un. Tamén se derivan as augas do pozo para a rega de cultivos exteriores nas parcelas 673, 674 e 675, mediante tubo de 36 mm de diámetro e de 30 m de lonxitude, polo sistema de aspersión, a través doutro tubo de iguais características e de 40 m de lonxitude, dotado de aspersores cada 4 m. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento por un prazo de vinte (20) días naturais, a partir do seguinte ao da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribeira ou nas oficinas deste servizo, situadas na rúa Tomiño, 16, baixo, 15704 Santiago de Compostela, onde estará exposto o expediente. Santiago de Compostela, 19 de decembro de 2012. O xefe do servizo territorial, Ángel Gómez Rey.
09/01/2013 | Administración LocalMunicipal
Porto do Son
Aprobación inicial dos orzamentos xerais para o exercicio 2013

Aprobado inicialmente polo Pleno do xoncello o orzamento do ano de 2013 e o cadro de persoal para o dito exercicio, en cumprimento do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, exponse ao público na Secretaría do Concello, polo prazo de 15 días hábiles, que comezará a contar desde o día seguinte ao da inserción do presente edicto no BOP, a fin de que durante o mesmo poidan formularse as reclamacións que se consideren pertinentes. Porto do Son, a 2 de xaneiro de 2013 O ALCALDE, ASDO. JOSÉ LUIS OUJO POUSO
09/01/2013 | Administración LocalMunicipal
Zas
Anuncio acordo de aprobación dos complementos en supostos de incapacidade temporal do persoal ao servizo do Concello de Zas

O Concello de Zas en Pleno de 10 de outubro de 2012 en relación coa Aprobación de complementos en supostos incapacidade temporal para o persoal do Concello de Zas, acordou o seguinte: PRIMEIRO: Que o complemento económico que achega o Concello de Zas durante a situación de incapacidade temporal do persoal funcionario e laboral ao servizo da administración municipal sexa: 1º Cando a situación de incapacidade temporal derive de continxencias comúns: Durante os tres primeiros días recoñécese un complemento retributivo que supoña un 50% das retribucións que se percibiran durante o mes anterior ao de causarse a incapacidade. Dende o día cuarto até o vixésimo, ambos incluídos, recoñécese un complemento retributivo que, sumado a prestación económica recoñecida pola Seguridade Social, alcance o 75% das retribucións que se percibiran durante o mes anterior ao de causarse a incapacidade. Dende o día vixésimo primeiro, incluído, e até o final da situación de incapacidade temporal, o complemento retributivo completará a prestación da Seguridade Social até alcanzar o 100% das retribucións que se percibiran durante o mes anterior ao de causarse a incapacidade.2º Cando a situación de incapacidade temporal derive de continxencias profesionais, a prestación recoñecida pola Seguridade Social complementarase dende o primeiro día até alcanzar o 100% das retribucións que se percibiran durante o mes anterior ao de causarse a incapacidade. SEGUNDO: O Concello de Zas determina, respecto ao seu persoal, os seguintes supostos nos que, con carácter excepcional e debidamente xustificado, o complemento alcance o 100% das retribucións que viñera percibindo en cada momento: A) Hospitalizacion B) Intervención cirúrxica C) Tratamentos oncolóxicos D) Inmovilizacións por fracturas. TERCEIRO: Este acordo producirá efectos nos procesos de incapacidade temporal que se inicien transcorridos tres meses dende a entrada en vigor do Real decreto lei 20/2012, de 13 de xullo, de medidas para garantir a estabilidade orzamentaria e o fomento da competitividade. CUARTO: Darlle publicidade a este acordo mediante a súa publicación no Taboleiro de anuncios da Corporación” O Concello de Zas en Pleno de 26 de novembro de 2012 ratificou o decreto de 11 de outubro de 2012 que resolvía exceptuar do acordo de“Aprobación de complementos en supostos incapacidade temporal para o persoal do Concello de Zas” adoptado en Pleno de 10 de outubro, ao persoal laboral temporal que non teña prestado servizos ao Concello de Zas durante un mínimo de nove meses continuados. Zas, 14 de decembro de 2012. O Alcalde, Manuel Muíño Espasandín.
09/01/2013 | Administración LocalMunicipal
Culleredo
Economía, Facenda, Réxime Interior
Modificación prezo público por venta de produtos A Escada

A Xunta de Goberno Local, por delegación do Pleno da entidade, en sesión celebrada o día dez de decembro de 2012 aprobou a seguinte modificación no prezo público por venta de produtos A Escada.1. Modificar o apartado 2 do artigo 4 do acordo polo que se estableceu o prezo público por venda de produtos d centro ocupacional “A Escada” de persoas con diversidade funcional do Concello de Culleredo, engadindo os seguintes: As modificacións comezarán a aplicarse unha vez que se publique o presente acordo no taboleiro de anuncios do concello e no Boletín Oficial da Provincia, permanecendo en vigor ata a súa modificación ou derogación expresa. Culleredo, 27 de decembro de 2012 O Alcalde, Asdo: Julio Sacristán de Diego
09/01/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.40111 José Piñeiro Costoya (Melide)

Expediente: DH. A15.40111 Tomas Santiago Oukhouya Judd, co DNI XXXXXXXXX, solicita de Augas de Galicia a concesión dun aproveitamento de augas públicas coas seguintes características: As características do aproveitamento son: SOLICITANTE: Tomas Santiago Oukhouya Judd CAUDAL: 0,0304 litros/segundo (958 m3/ano) DESTINO: Doméstico e gandeiro ORIXE: Mina de auga na parcela 239 do polígono 3, coñecida como “Brañas do Romeo” LUGAR: Piñeiro PARROQUIA: Maceda (San Pedro) CONCELLO: Melide (A Coruña) Solicita a legalización dun aproveitamento de auga para usos doméstico e gandeiros procedente dun manancial na parcela 239 do polígono 3 do concello de Melide, lugar de Piñeiro, parroquia de Maceda. As instalacións consisten nunha mina de auga realizada mediante unha escavación e recheo con pedras na zona oeste da parcela, condución mediante tubaxe de PE de 32 mm de diámetro que atravesa a parcela 239, da servizo á explotación gandeira e continúa por un camiño ata chegar ata a parcela 245 onde se encontra a vivenda á que fornece. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste servizo, situadas na rúa Tomiño, 16 baixo, 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 20 de decembro de 2012 O xefe do servizo territorial Ángel Gómez Rey
09/01/2013 | Administración LocalMunicipal
Noia
Secretaría
Anuncio polo que se fai público o trámite de audiencia aos interesados na expropiación de terreos para a apertura dunha rúa

Na sesión plenaria celebrada con carácter ordinario o pasado 26 de outubro de 2012, aprobouse, inicialmente, a relación dos propietarios e titulares de dereitos afectados polo procedemento de expropiación urxente dos bens e dereitos necesarios para a apertura da rúa Pintor Xenaro Carrero no seu encontro coa rúa Pintor Francisco Creo, cuxa ocupación se considera necesaria dende o punto de vista urbanístico, de mellora das comunicacións e de seguridade vial. En cumprimento do artigo 52 da Lei de 16 de decembro de 1954, sobre Expropiación Forzosa, faise pública dita relación a fin de que, dentro do prazo dos quince días seguintes ao de inserción do presente anuncio no Boletín Oficial da Provincia da Coruña, no Diario Oficial de Galicia (publicado no DOG número 226 do 27 de novembro de 2012), no taboleiro de anuncios do Concello (publicado en data 7 de novembro de 2012) e xornal El Correo Gallego (publicado en data 30 de novembro de 2012), quen se estimen interesados no procedemento poidan presentar cantos datos puidesen permitir a rectificación de erros padecidos na relación que se fai pública e presentar, no seu caso, alegacións sobre a procedencia da ocupación ou disposición daqueles. O expediente obxecto desta información atópase depositado no departamento de Secretaría deste Concello, podéndose consultar o mesmo durante horario de oficina. As publicacións referidas, particularmente o anuncio no Boletín Oficial da provincia e no taboleiro de editos do Concello, servirán de notificación para os interesados e posibles titulares dominicais ou doutros dereitos reais ou intereses económicos sobre os bens a expropiar que resulten descoñecidos ou respecto dos cales se ignore o lugar para a práctica de notificacións, de acordo co previsto nos artigos 58 e 59.5 da Lei 30/1992, de 26 de novembro. Si, efectuada a referida publicación, non comparecen os propietarios descoñecidos, entenderanse as dilixencias co Ministerio Fiscal. A relación de propietarios obxecto de expropiación das fincas necesarias para a apertura da citada rúa, conforme ao proxecto expropiatorio que figura no expediente, é a que se reflicte a continuación: Noia, 7 de xaneiro de 2013 O alcalde, Rafael García Guerrero
09/01/2013 | Administración LocalMunicipal
Ortigueira
Secretaría
Aprobación inicial da modificación de Ordenanzas fiscais pola actualización do IPC

O Pleno do Concello de Ortigueira, en sesión ordinaria realizada o 27 de decembro de 2012, acordou a aprobación provisional da modificación das ordenanzas que a continuación se indican, pola actualización do IPC: -ORDENANZA FISCAL Nº 17, REGULADORA DA TAXA POLA PRESTACIÓN DE SERVIZOS DE PISCINA E INSTALACIÓNS DEPORTIVAS -ORDENANZA FISCAL Nº 21, REGULADORA DO PREZO PÚBLICO POLA ENTRADA E USO DO TEATRO MUNICIPAL DE BENEFICENCIA -ORDENANZA FISCAL Nº 26, REGULADORA DA TAXA POR ESTUDIOS NA ESCOLA DE MÚSICA De conformidade co disposto no artigo 17 do Texto Refundido da Lei Reguladora das Facendas Locais, sométese o expediente a información pública polo prazo de trinta días, a contar dende o seguinte ao da inserción do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas. De non presentarse reclamacións durante o citado prazo considerarase aprobado definitivamente o devandito acordo. Ortigueira, 27 de decembro de 2012 O alcalde Asdo.: Rafael J. Girón Martínez
09/01/2013 | Administración LocalMunicipal
Culleredo
Economía, Facenda, Réxime Interior
Aprobación inicial Ordenanza fiscal nº 22 reguladora da taxa pola utilización privativa ou polo aproveitamento especial do dominio público local por empresas explotadoras de servizos de telefonía móvil

O Pleno do Concello, en sesión extraordinaria celebrada o día 20 de decembro de 212, adoptou, entre outros, o seguinte acordo: 1º.- A derogación da ordenanza fiscal nº 22, reguladora da taxa polo utilización privativa ou polo arpoveitamento especial do dominio público local por empresas explotadoras de servizos de telefonía móvil.2º.- Ordenar a apertura dun prazo de exposición pública de 30 días, logo do anuncio no Boletín Oficial da Provincia e nun diario dos de mayor difusión da provincial. O presente acordo entenderase elevado a definitivo se no referido prazo non se presentasen reclamacións. Culleredo, 27 de decembro de 2012 O Alcalde, Asdo: Julio Sacristán de Diego
09/01/2013 | Administración LocalMunicipal
Curtis
Aprobación do padrón da auga do terceiro trimestre do 2012

A Xunta de Goberno Local do día 17 de decembro de 2012, por unanimidade de todos os membros presentes, adoptou o seguinte: 1º. Aprobar o padrón fiscal da taxa pola prestación do servizo municipal de augas correspondente ao terceiro trimestre do ano 2012.2º. Expoñer ao público o padrón de Usuarios do ano 2012, trimestre 3º, por un importe de 73.245,96 € polo prazo dun mes dende esta publicación. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, xeral tributaria.3º. Contra o padrón de usuarios todos os interesados poderán interpor recurso de reposición, segundo o disposto no artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente.4º. O pagamento farase efectivo nas entidades financeiras colaboradoras do 1 ó 31 de xaneiro do 2013, considerándose este o período voluntario de ingreso; asemade a Tesourería establece o fraccionamento semestral. Transcorrido o prazo voluntario de ingreso iniciarase o período executivo e a débeda resultante esixirase polo procedemento de constrinximento, cun recargo de apremio reducido do 10 por cento, ou, no seu caso, o recargo de apremio ordinario do 20 por cento e os correspondentes intereses de demora. Non obstante, o recargo será do 5 por cento e non se esixirán xuros de mora se a débeda se paga antes de recibila notificación de providencia de constrinximento. Teixeiro, 21 de decembro de 2012 O alcalde Javier Francisco Caínzos Vázquez
09/01/2013 | Administración LocalMunicipal
Carnota
Resolución da adxudicación de obra DTC-94. “Adecuación e conservación de beirarrúas na estrada O Viso-Paxareiras”

DON RAMÓN NOCEDA CAAMAÑO, ALCALDE-PRESIDENTE DO CONCELLO DE CARNOTA, PROVINCIA DA CORUÑA En relación ao expediente de contratación da obra citada, do DTC-94, unha vez formulada a proposta técnica de adxudicación e aportada polo licitador a documentación a que fai referencia a cláusula 16.1 do prego de cláusulas administrativas aprobadas polo pleno da Deputación Provincial en sesión 25/05/2012, publicadas no BOP 103, de 01/06/2012. De conformidade coa cláusula 16.3 do prego, Primeiro.- ADXUDICAR o contrato para a execución das obras de “ ADECUACION E CONSERVACION DE BEIRARRÚAS NA ESTRADA DE O VISO-PAXAREIRAS ”, do DTC-94, á empresa Construcciones y Obras Andujar s. l.” con CIF B-15.866.965, polo prezo de 49.960,00€ (41.289,26€ + 8.670,74€) e un prazo de execución de 65 días, tendo que presentar antes do inicio das obras o Plan de Seguridade e Saúde. Segundo.- A adxudicación se notificará aos licitadores e publicarase no BOP de conformidade ca cláusula 16.4 do prego de cláusulas adminstrativas. Terceiro.- A formalización do contrato deberá efectuarse non máis tarde dos quince días hábiles seguintes a aquel no que se reciba a notificación da adxudicación aos licitadores e na data que sinale a administración. ( cláusula 17. b) Dado en Carnota a 2 de xaneiro de 2013 O alcalde Ante mín, O secretario Asdo. Carlos Bousoño López
09/01/2013 | Administración LocalMunicipal
Carnota
Resolución da adxudicación de obra PDC-94, “Obras de conservación e seguridade vial en infraestructuras municipais”

DON RAMÓN NOCEDA CAAMAÑO, ALCALDE-PRESIDENTE DO CONCELLO DE CARNOTA, PROVINCIA DA CORUÑA En relación ao expediente de contratación da obra “OBRAS DE CONSERVACION E SEGURIDADE VIAL EN INFRAESTRUCTURAS MUNICIPAIS”, do DTC-94, unha vez formulada a proposta técnica de adxudicación e aportada polo licitador a documentación a que fai referencia a cláusula 16.1 do prego de cláusulas adminstrativa aprobadas polo pleno da Deputación Provincial en sesión 25/05/2012, publicadas no BOP 103, de 01/06/2012. De conformidade coa cláusula 16.3 do prego, Primeiro.- ADXUDICAR o contrato para a execución das “OBRAS DE CONSERVACION E SEGURIDADE VIAL EN INFRAESTRUCTURAS MUNICIPAIS”, do DTC-94, á empresa “Excavaciones y Obras Públicas de Galicia S. L.” (EXOGA SL) con CIF B-15317134, polo prezo de 56.345,00€ (46.566,12€ + 9.778,88€) e un prazo de execución de 54 días, tendo que presentar antes do inicio das obras o Plan de Seguridade e Saúde. Segundo.- A adxudicación se notificará aos licitadores e publicarase no BOP de conformidade ca cláusula 16.4 do prego de cláusulas adminstrativas. Terceiro.- A formalización do contrato deberá efectuarse non máis tarde dos quince días hábiles seguintes a aquel no que se reciba a notificación da adxudicación aos licitadores e na data que sinale a administración. ( cláusula 17. b) Dado en Carnota a 2 de xaneiro de 2013 O alcalde Ante mín, O secretario Asdo. Carlos Bousoño López
22/01/2013 | Administración LocalMunicipal
Vimianzo
Anuncio de licitación para a contratación da prestación do servizo de obradoiro de arte do Concello de Vimianzo

Datos xerais e datos para a obtención da información: a) Organismo: Concello de Vimianzo. Enderezo: Praza do Concello, 6 15129 Vimianzo Telf: 981716001 Fax: 981716650 E-mail: secretaria@vimianzo. es Web: www.vimianzo.es b) Dependencia que tramita o expediente: Secretaría. a) Tipo: contrato de servizos b) Descrición: prestación do servizo de obradoiro de arte incluído dentro da planificación cultural deste Concello (pintura e panillo). c) Lugar de execución/entrega: en distintos puntos do termo municipal. d) Duración do contrato: de xaneiro de 2013 a xuño de 2014, prorrogable por unha tempada máis (outubro de 2014 a xuño de 2015). a) Tramitación: ordinaria b) Procedemento: aberto con multiplicidade de criterios de valoración c) Criterios de valoración: ver cláusula 16.4 do prego. Non se admitirán variantes.4. Orzamento máximo de licitación: 21.054,00 euros, IVE incluido (con prórrogas incluídas). Provisional: non se esixe Definitiva: 5% do importe da adxudicación (excluído o IVE). a) Clasificación (grupo, subgrupo e categoría): non se esixe. b) Solvencia económica, financeira e solvencia técnica e profesional, no seu caso: ver cláusula 14.1. F do prego. a) Data límite de presentación: 15 días naturais, a contar dende a publicación do anuncio de licitación no BOP, en horario de 09:00 a 14:30 h. b) Lugar de presentación: Rexistro Xeral do Concello. a) Enderezo: Sala de sesións da Casa do Concello. b) Data e hora: Dentro dos 10 días seguintes á finalización do prazo para a presentación de proposicións. A data e hora de apertura serán comunicadas a través da web do concello alomenos con 24 horas de antelación. Vimianzo, 10 de xaneiro de 2013 O alcalde, Manuel Antelo Pazos